मोहन बागान ए. सी.
मोहन बागान एथलेटिक क्लब, कोलकाता में स्थित एक भारतीय फुटबॉल क्लब है। यह क्लब 15 अगस्त 1889 को स्थापित किया गया था, इसे भारत का राष्ट्रीय क्लब कहा जाता है और इसे एशिया के सबसे पुराने फुटबॉल क्लब होने का गौरव भी प्राप्त है। यह फुटबॉल टीम अपनी स्थापना के बाद से ही सफल रहा है और इसने भारत के सबसे सफल क्लबों में से एक के रूप में अपनी स्थिति को बनाए रखा है। इसने राष्ट्रीय महत्व की कई ट्राफियां जीती है जैसे- फेडरेशन कप, डूरंड कप, नेशनल फुटबॉल लीग और कोलकाता प्रीमियर डिवीजन। मोहन बागान किसी यूरोपीय टीम को हराने वाली पहली भारतीय टीम थी, जब उन्होने १९११ में ईस्ट यॉर्कशायर रेजीमेंट को हराया था।
यूईएफए चैंपियंस लीग
यूईएफए चैंपियंस लीग, या बस चैंपियंस लीग, यूरोप में शीर्ष फुटबॉल क्लब के लिए 1955 के बाद से यूरोपीय फुटबॉल संघों के संघ (UEFA) द्वारा आयोजित एक वार्षिक महाद्वीपीय क्लब फुटबॉल प्रतियोगिता है। इसे मूल रूप से यूरोपीय चैंपियन क्लब कप या यूरोपीय कप के रूप में जाना जाता था। यह दुनिया में सबसे प्रतिष्ठित टूर्नामेंट और यूरोपीय फुटबॉल में सबसे प्रतिष्ठित क्लब प्रतियोगिताओं में से एक है। २०१२-१३ के टूर्नामेंट का फाइनल मैच इस टूर्नामेंट का आज तक का सबसे अधिक देखा जाने वाला फाईनल था। यही नहीं, ३६० मिलियन दर्शकों द्वारा देखा गया यह मैच साल २०१३ में दुनिया भर का सबसे ज्यादा देखा गया वार्षिक खेल आयोजन था।